# בריסל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בעיר הבירה של בלגיה; לערך העוסק במחוז הבירה של בלגיה, ראו בריסל (מחוז).

בריסל

מדינה | בלגיה
מחוז |
שטח | 161.4 קמ"ר
תאריך ייסוד | המאה ה-10 לספירה
אוכלוסייה - עירונית | 1,012,258 (נכון ל-01/07/2005)
אזור זמן | UTC + 1
אתר אינטרנט רשמי | www.brucity.be

בריסל היא עיר הבירה של בלגיה והעיר הגדולה ביותר במדינה זו.

העיר ממוקמת במרכז בלגיה, כמובלעת בפלנדריה, האזור דובר ההולנדית במדינה. באופן רשמי העיר עצמה היא דו-לשונית, אך בפועל רוב תושבי בריסל (כ-70%) הם דוברי צרפתית; כ-8% דוברי הולנדית כשפת אם והשאר דו-לשוניים. בצרפתית נכתב שם העיר Bruxelles, בהולנדית Brussel, בגרמנית Brüssel ובאנגלית - Brussels.

בריסל היא בירתה של הקהילה הפלמית בבלגיה ושל מחוז פלנדריה. משום כך ממוקמים בה מוסדות השלטון הפלמי, הפרלמנט הפלמי והממשלה הפלמית.

שניים משלושת המוסדות המרכזיים של האיחוד האירופי מושבם בבריסל: הנציבות האירופית ומועצת האיחוד האירופי. בבריסל גם מושבם של ברית נאט"ו והאיחוד המערב אירופי.

## [עריכה] היסטוריה

בית העיריה של בריסל, עוטה צבעים חגיגיים בערב השנה החדשה

טירה קטנה וכפר הוקמו על יד נהר הסֵן (Senne) באזור ביצות (ומכאן גם מקור שמה של העיר במילה Broekzele שמשמעותה - הכפר מהביצה) בשנת 979 לערך. העיר הקטנה שהוקמה לצד הטירה הפכה לתחנת עצירה חשובה בדרך המסחר שבין העיר ברוז' (Bruges) שבבלגיה לעיר קלן (Cologne) שבגרמניה.

לאחר כיבוש ארצות השפלה על ידי ספרד של בית הבסבורג שגשגה העיר ולבסוף הפכה לבירת ארצות השפלה הספרדיות (הולנד הספרדית). בתקופת האיחוד עם הולנד כממלכה המאוחדת של הולנד התחלקה העיר עם האג בתואר עיר הבירה. בסופו של דבר, לאחר קבלת עצמאות בלגיה הפכה בריסל לעיר בירתה, מעמד בו נותרה עד לימינו.

## [עריכה] אתרי תיירות

בריסל היא אחת הערים המתוירות ביותר באירופה. העיר מתגאה באתרי תיירות רבים מספור, ביניהם:

- הקתדרלה של מיכאל הקדוש (הידועה בשמה הישן, הקתדרלה של מיכאל הקדוש וגודולה הקדושה, או Saint Michel et Gudule), בניין גותי מהמאה ה-13, המפורסם בשל חלונות הזכוכית הצבעוניים שבו.
- ארמון המלוכה הבלגי.
- הכיכר הגדולה (Grande Place בצרפתית, Grote Markt בהולנדית), נחשבת בעיני רבים לאחת הכיכרות היפות באירופה. היא מוקפת בניינים עתיקים ומפוארים, ביניהם בית העיריה, אשר צריחו הגבוה, אותו ניתן לראות כמעט מכל מקום בעיר, הפך לאחד מסמליה. מדי שנתיים, בחודש אוגוסט, מכוסה הכיכר כרי פרחים צבעוניים בדוגמאות מורכבות.
- ארכיטקטורת אר-נובו (Art Nouveau, "אומנות חדשה"). בריסל היא אחד מהמרכזים הראשיים של הסגנון, אשר שם דגש על פאר מצועצע ומוגזם לעתים, ועל עיצובים חדשניים ונועזים, המושפעים מצורות אורגניות, בעיקר עלים ופרחים.

קומיקס בבריסל

- ה"מנקן פיס" (Manneken Pis, "הילד המשתין") - פסל בדמותו של ילד קטן המטיל את מימיו. הפסל עומד במקום מאמצע המאה השבע עשרה, אך הסיפור מאחוריו אינו ידוע. לפי אחת התאוריות הוא עומד בפינה שבה נהגו אנשים להטיל את מימיהם, ולפי גרסה אחרת הוא פרודיה על איכות המים בעיר. האגדה הנפוצה על כך שהילד מטיל את מימיו כדי לכבות שריפה בעיר כנראה אינה מבוססת. למרות היותו של האתר נסתר למדיי הוא מנקז אליו תשומת לב תיירותית רבה. עיריית בריסל דואגת "לעדכן" את האתר, ובתאריכים מבוימים מולבש הפסל בתלבושות שונות.
- סאבלון (Sablon), ה"שיינקין" של בריסל. אזור של מסעדות, בתי קפה אופנתיים ובוטיקי אופנה יוקרתיים. מרכז אליו את תושבי בריסל הרוצים לראות ולהיראות, כמו גם תיירים רבים הבאים להתבשם באווירה האופנתית של המקום.
- קומיקס. בריסל נחשבת לבירת הקומיקס של אירופה, וקירות רבים מספור בעיר מקושטים בציורי קומיקס ענקיים.

## [עריכה] קישורים חיצוניים

- בריסל

צילום פנורמי של מרכז בריסל

מיזמי קרן ויקימדיה |  |
תמונות ומדיה בוויקישיתוף: בריסל

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%A1%D7%9C.html

קטגוריות: ערי בירה | בלגיה: ערים | בריסל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Cymraeg
- Dansk
- Deutsch
- Español
- Esperanto
- Eesti
- Bahasa Indonesia
- Ido
- Italiano
- Latina
- Lëtzebuergesch
- Magyar
- Bahasa Melayu
- Nederlands
- 日本語
- Norsk (bokmål)
- Plattdüütsch
- Polski
- Português
- Română
- Simple English
- Slovenščina
- Suomi
- Svenska
- Українська